'என்ன பொழப்பு இது?' என்றபடி தொடர்ந்து பேசிய அவர், "டிரைவிங்தான் நமக்குத் தொழில். சாராயம் ஏத்துறது இல்லை. இது இல்லைன்னா இன்னொன்னு. ஒவ்வொருமுறை சரக்குலோடு ஏத்திகிட்டு போகும்போதும் எனக்கு பயங்கர குற்ற உணர்ச்சியாவே இருக்கும். எவன் குடும்பத்தையோ கெடுக்கற மதுபாட்டில்களைத்தானே, எமன் மாதிரி ஏத்திக்கிட்டு அந்த வண்டிய ஓட்டிகிட்டு போறோம்னு தோணும். மனசெல்லாம் மறத்துப்போச்சு தம்பி. மக்களின் வாழ்க்கையைப் பறிக்கும் இந்த டாஸ்மாக்கை மூடிட்டு வேறவேல கொடுத்தாங்கன்னா நிம்மதியா செய்வோம்" என்றவரின் கண்களில் ஒரு தெளிவைக் காண முடிந்தது.